Ozias hoće okuražiti opsjednute


Ozias hoće okuražiti opsjednute 
	
		
 20 Svi stanovnici Betulije iscrpiše sve svoje posude s vodom. 
 21 Žusterne se isprazniše i nije u njima više bilo dosta vode za piti no za samo jedan dan, jer se  ograničilo piće. 
 22 Njihovi najmanji bijahu iznemogli, žene i mladići bijahu iscrpljeni od  žeđi i padahu po gradskim trgovima i u prolazima vrata; oni ne imahu više nikakve okrjepe. 
 23 Sav narod, mladi ljudi, žene i djeca, sakupiše se kod Oziasa i zapovjednika grada1; oni povikaše jednim snažnim glasom i rekoše pred *starješinama:
 24 ” Nek' Bog sudi između vas i nas. Jer u ove dane vi ste nam učinili krivo ne držeći riječi mira sa sinovima Asurovim.2 
 25 I sada nema nikog za nama pomoći,  a Bog nas je prodao u ruke njihove3  da budemo poraženi pred njima od žeđi i velike bijede. 
 26 Sada dakle pozovite ih i predajte cijeli grad pljački Holofernovog naroda i sve njegove vojske. 
 27 Jer bolje nam je postati njihovom žrtvom nego umirati od žeđi.4 Mi ćemo postati robovima, ali ćemo živjeti i nećemo gledati umirati naše najmanje, ni naše žene ni našu djecu ispuštati dušu. 
 28 Mi vas zaklinjemo u ime neba i zemlje, kao i našeg Boga, Gospodina naših otaca, koji nam se sveti prema našim grješkama i prema grijesima naših otaca, da postupite danas prema ovim riječima5. 
 29 Bi jedno veliko zapomaganje od svih uglas, usred sabora; oni zavapiše prema Gospodinu jednim snažnim glasom. 
 30 Ozias im reče:  ” Odvažnost, braćo. Izdržimo još pet dana u tijeku kojih će Gospodin, Bog naš, okrenuti svoje milosrđe prema nama;  jer on nas neće potpuno napustiti. 
 31 Ali ako ti dani prođu i spas nam ne dođe, ja ću učiniti kako vi kažete.“ 
 32 On rasprši narod po stražarskim mjestima; oni odoše na bedeme i kule svojeg 
grada; a žene i djecu poslaše kućama svojim. U gradu se bijaše u jednoj 
velikoj potištenosti.

Knjiga o Juditi